
Parlamentul  României

Camera  Deputaţilor
Comisia pentru Sănătate şi Familie
                Nr. 28/891/ 23 noiembrie 2001 

BIROULUI PERMANENT 

AL

CAMEREI DEPUTAŢILOR,


Vă înaintăm , alăturat, raportul la proiectul de Lege pentru aprobarea Ordonanţei  Guvernului nr.109/2000 privind staţiunile balneare, climatice şi balneoclimatice şi asistenţa medicală balneară şi de recuperare, trimis comisiei pentru examinare, în fond, cu adresa nr.401 din 5 septembrie  2000.


În conformitate cu art.66 alin.(3) din Regulamentul Camerei Deputaţilor, la examinarea proiectului de lege, s-a avut în vedere şi proiectul de Lege privind staţiunile balneo-climatice în România şi asistenţa medicală balneară. 


La întocmirea raportului, comisia a avut în vedere avizele primite de la Comisia juridică, de disciplină şi imunităţi, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic, precum şi avizul Consiliului Legislativ.

La examinarea proiectului de lege, Comisia pentru sănătate şi familie şi-a însuşit  punctul de vedere al  Ministerului Sănătăţii şi Familiei .

În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                  SECRETAR,

DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/891/ 23 noiembrie 2001 
R A P O R T

asupra proiectului de lege pentru  aprobarea Ordonanţei  Guvernului nr.109/2000 

privind staţiunile balneare, climatice şi balneoclimatice şi asistenţa medicală balneară şi de recuperare


În urma examinării proiectului de lege pentru aprobarea Ordonanţei Guvernului nr.109/2000 privind staţiunile balneare, climatice şi balneoclimatice şi asistenţa medicală balneară şi de recuperare, în şedinţa din 21.11.2001, comisia a hotărât ca acesta să fie supus spre dezbatere şi adoptare cu următoarele amendamente:

Nr.

crt.
Articolul

( textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic

Se aprobă Ordonanţa Guvernului nr.109 din 31 august 2000 privind staţiunile balneare, climatice şi balneoclimatice şi asistenţa medicală balneară şi de recuperare, adoptată în temeiul art.1 lit.P pct.4 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, Partea I, nr.426 din 2 septembrie 2000.
Se propune să se reformuleze după cum urmează:

“Articol unic – Se aprobă Ordonanţa Guvernului nr.109 din 31 august 2000 privind staţiunile balneare, climatice şi balneoclimatice şi asistenţa medicală balneară şi de recuperare, adoptată în temeiul art.1 lit.P pct.4 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, Partea I, nr.426 din 2 septembrie 2000, cu următoarele modificări şi completări:”


Pentru respectarea normelor de tehnică legislativă.

2.
Art.2 alin.(2)

(2) Autorizaţia de funcţionare, din punct de vedere medico-balnear şi al valorificării terapeutice a factorilor sanogeni naturali, a unităţilor medico-balneare şi de recuperare din localităţile cu statut de staţiune balneară, climatică sau balneoclimatică este obligatorie şi se eliberează la cerere, pe o durată de 10 ani, de către Institutul Naţional de Recuperare, Medicină Fizică şi Balneoclimatologie, în conformitate cu prevederile prezentei ordonanţe.


Se propune să se introducă pct.1, în legea de aprobare, cu următorul cuprins:

“1. La articolul 2, alineatul (2) va avea următorul cuprins:

 (2) Autorizaţia de funcţionare, din punct de vedere medico-balnear şi al valorificării terapeutice a factorilor sanogeni naturali, a unităţilor medico-balneare şi de recuperare din localităţile cu statut de staţiune balneară, climatică sau balneoclimatică este obligatorie şi se eliberează la cerere, pe o durată de 5 ani, de către Ministerul Sănătăţii şi Familiei , la propunerea Institutului de  Medicină Fizică , Balneoclimatologie şi Recuperare Medicală.”

Autori: dl.dep.prof.dr.Mircea Ifrim (Grupul Parlamentar al PRM)  , doamna dep.Constanţa Popa (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM) şi   dl.dep.dr.Ludovic Abiţei (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Autorizaţia de funcţionare se eliberează de către Ministerul Sănătăţii şi Familiei la propunerea Institutului de Medicină Fizică, Balneoclimatologie şi Recuperare Medicală Bucureşti. Durata de valabilitate de 10 ani, a autorizaţiei de funcţionare, nu permite o reevaluare corectă a factorilor sanogeni naturali.

3.
Capitolul II

Institutul Naţional de Recuperare, Medicină Fizică şi Balneoclimatologie

Art.4.- (1) Se înfiinţează Institutul Naţional de Recuperare, Medicină Fizică şi Balneoclimatologie, instituţie publică, organ de specialitate în subordinea Ministerului Sănătăţii, denumit în continuare institut, cu sediul în municipiul Bucureşti, prin reorganizarea Institutului de Medicină Fizică, Balneoclimatologie şi Recuperare Medicală Bucureşti care se desfiinţează.

(2) Institutul are personalitate juridică, având în subordine, respectiv în structură, atât unităţi sanitare cu personalitate juridică, cât şi unităţi sanitare fără personalitate juridică.

(3) În cadrul institutului vor funcţiona structuri care asigură inspecţia activităţii medico-balneare şi de recuperare la nivelul tuturor unităţilor de recuperare, medicină fizică şi balneologie, indiferent de statutul lor juridic şi patrimonial şi de subordonarea acestora.

Art. 5. - (1) Bunurile aflate în administrarea Institutului de Medicină Fizică, Balneoclimatologie şi Recuperare Medicală Bucureşti trec în administrarea Institutului Naţional de Recuperare, Medicină Fizică şi Balneoclimatologie, pe bază de protocol, de la data reorganizării acestuia.

(2) Personalul Institutului de Medicină Fizică, Balneoclimatologie şi Recuperare Medicală Bucureşti se preia de institut şi se consideră transferat de la data reorganizării acestuia.

Art. 6. -  Principalele obiective de activitate ale institutului sunt următoarele:

a) organizarea, coordonarea, îndrumarea tehnico-metodologică şi controlul întregii activităţi de recuperare, medicină fizică şi balneoclimatologie din unităţile de profil ale Ministerului Sănătăţii;

b) organizarea, coordonarea, după caz, desfăşurarea şi îndrumarea tehnico-metodologică a activităţii de cercetare medico-balneară, protecţie sanitară şi valorificare terapeutică, profilactică şi recuperatorie a surselor de factori naturali din întreaga ţară, precum şi de dezvoltare în domeniul medico-balnear şi de recuperare;

c) participarea la organizarea şi coordonarea activităţii de învăţământ în domeniul medico-balnear şi de recuperare;

d) organizarea, coordonarea, îndrumarea tehnico-metodologică şi, după caz, desfăşurarea activităţii promoţionale din domeniul medico-balnear şi de recuperare;

e) delimitarea perimetrelor de protecţie sanitară la nivelul staţiunilor balneare, climatice şi balneoclimatice şi asigurarea respectării acestora;

f) asigurarea legalităţii funcţionării staţiunilor balneare, climatice şi balneoclimatice şi a unităţilor balneare, indiferent de statutul lor juridic, patrimonial şi de subordonare, cu respectarea legislaţiei în vigoare şi a normelor privind asistenţa medico-balneară, stabilite prin ordin al ministrului sănătăţii;

g) asigurarea cu cadre de specialitate, în condiţiile legii,în funcţie de necesităţile şi de solicitările din teritoriu, precum şi de disponibilităţile de personal existente, a tuturor unităţilor medico-balneare şi de recuperare.

Art. 7. - (1) Institutul este condus de un consiliu de administraţie, de un director general, care are şi calitatea de preşedinte al consiliului de administraţie, şi de un director general adjunct, care are şi calitatea de vicepreşedinte al consiliului. Preşedintele consiliului de administraţie -directorul general şi vicepreşedintele consiliului de administraţie - directorul general adjunct sunt numiţi, în condiţiile legii, prin ordin al ministrului sănătăţii.

(2) Preşedintele consiliului de administraţie – directorul general al institutului numeşte sau, după caz, revocă, prin decizie, în condiţiile legii, conducerea unităţilor sanitare publice cu personalitate juridică, cu profil de recuperare, medicină fizică şi balneoclimatologie, din reţeaua Ministerului Sănătăţii.

Art. 8. - Angajarea, salarizarea şi promovarea personalului institutului se fac potrivit legii.

Art. 9. - (1) Sediul, atribuţiile, organizarea şi funcţionarea, structura organizatorică, componenţa organelor de conducere şi numărul maxim de posturi ale institutului se stabilesc prin Regulamentul de organizare şi funcţionare ale institutului, care se aprobă prin hotărâre a Guvernului.

(2) În termen de 30 de zile de la data intrării în vigoare a prezentei ordonanţe Ministerul Sănătăţii va supune Guvernului spre adoptare Regulamentul de organizare şi funcţionare a institutului.

Art. 10. - (1) Cheltuielile de funcţionare şi de capital ale institutului se finanţează integral din venituri extrabugetare.

(2) Institutul poate beneficia de transferuri de la bugetul de stat pentru finanţarea programelor naţionale de sănătate de profil, pentru unele lucrări de construcţii, reabilitări sau modernizări de infrastructură, precum şi pentru dotarea cu aparatură medicală, în condiţiile legii.

(3) Veniturile extrabugetare ale institutului se constituie din:

a) sumele realizate pe baza contractelor de furnizare de servicii medicale încheiate în sistemul asigurărilor sociale de sănătate;

b) venituri obţinute de la persoane fizice sau juridice, inclusiv din asocieri investiţionale în profil medical sau medico-social, în condiţiile legii;

c) sumele obţinute în urma eliberării autorizaţiilor/avizelor de funcţionare;

d) sumele obţinute în urma desfăşurării activităţii prevăzute la art. 6 lit. e);

e) sumele provenind din încasările unităţilor medico-balneare, destinate stimulării personalului superior, mediu şi auxiliar care lucrează în unităţile respective;

f) alte surse, în condiţiile legii.


Se propune să se introducă pct.2, în legea de aprobare, cu următorul cuprins:

“2. Capitolul II se abrogă.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ), doamna dep.Constanţa Popa (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM)  şi dl.dep.dr.Ludovic Abiţei (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Ministerul Sănătăţii şi Familiei , ca autoritate centrală de stat, este singurul răspunzător de elaborarea şi punerea în practică a politicii sanitare în domeniul medico-balnear şi de recuperare. Institutul trebuie să funcţioneze ca instituţie, cu personalitate juridică, în subordinea Ministerului Sănătăţii şi Familiei  care stabileşte regulamentul de organizare şi funcţionare  prin ordin al ministrului sănătăţii şi familiei. În aceste condiţii, transformarea Institutului de Medicină Fizică, Balneoclimatologie şi Recuperare Medicală Bucureşti în Institut Naţional de Recuperare, Medicină Fizică şi Balneoclimatologie nu mai reprezintă un act necesar. 

4.
Art.12, partea introductivă şi lit.c)

Art. 12. - Coordonarea şi, după caz, asigurarea organizării şi funcţionării corespunzătoare a staţiunilor balneare, climatice şi balneoclimatice, precum şi a întregii activităţi privind factorii naturali se fac de Ministerul Sănătăţii, reprezentat de institut, Ministerul Apelor, Pădurilor şi Protecţiei Mediului, Ministerul Industriei şi Comerţului, Ministerul Lucrărilor Publice şi Amenajării Teritoriului şi de Agenţia Naţională pentru Resurse Minerale, în colaborare cu consiliile locale ale localităţilor care funcţionează ca staţiuni balneare, climatice sau balneoclimatice, prin:

c) elaborarea de norme tehnice unitare de sistematizare funcţională, de organizare a activităţii specifice staţiunilor balneare, climatice şi balneoclimatice, de utilizare a bazelor de tratament medico-balnear şi recuperator şi a unităţilor de cazare şi alimentaţie aferente, cu excepţia celor autorizate de Autoritatea Naţională pentru Turism prin Oficiul de Autorizare şi Control în Turism, de protecţie sanitară a factorilor naturali, de protecţie fonică şi, respectiv, a aerului, apei, solului şi vegetaţiei şi de eliminare a deşeurilor sanitare, care pot fi un vector de transmitere a bolilor.


Se propune să se introducă pct.3, în legea de aprobare, cu următorul cuprins:

“3. La articolul 12, partea introductivă şi litera c) vor avea următorul cuprins:

Art.12. - Coordonarea şi controlarea activităţii de asistenţă medicală în  staţiunile balneare, climatice sau balneoclimatice se face de către  Ministerul Sănătăţii şi Familiei; Ministerul Sănătăţii şi Familiei colaborează la utilizarea raţională a factorilor naturali de mediu împreună cu Ministerul Apelor şi Protecţiei Mediului, Ministerul Agriculturii, Alimentaţiei şi Pădurilor, Ministerul Industriei şi Resurselor, Ministerul Lucrărilor Publice, Transporturilor şi Locuinţei şi cu consiliile locale ale localităţilor care funcţionează ca staţiuni balneare, climatice sau balneoclimatice, prin:

c) elaborarea de norme tehnice unitare de sistematizare funcţională, de organizare a activităţii specifice staţiunilor balneare, climatice şi balneoclimatice, de utilizare a bazelor de tratament medico-balnear şi recuperator şi a unităţilor de cazare şi alimentaţie aferente, cu excepţia celor care nu au specific medical şi sunt  autorizate de către Ministerul Turismului prin Direcţia generală de autorizare şi control în turism, de protecţie sanitară a factorilor naturali, de protecţie fonică şi, respectiv, a aerului, apei, solului şi vegetaţiei şi de eliminare a deşeurilor sanitare, care pot fi un vector de transmitere a bolilor.”

Autori: dl.dep.prof.dr.Mircea Ifrim (Grupul Parlamentar al PRM), doamna dep.Constanţa Popa  (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale), dl.dep.dr.Ludovic Abiţei (Grupul Parlamentar al PRM) şi dl.dep.Dan Ionescu (Independent afiliat la Grupul Parlamentar al PSD ) . Propuneri ale Ministerului Sănătăţii şi Familiei însuşite de către membrii comisiei.


Cu motivaţia de la pct.3 din prezentul raport şi pentru actualizarea denumirilor acestor ministere.

Idem.

5.
Art.13, alin.(1) - (3)

Art. 13. - (1) Activitatea de utilizare a factorilor naturali în scop terapeutic, inclusiv funcţionarea, din acest punct de vedere, a unităţilor medico-balneare şi de recuperare, indiferent de statutul lor juridic şi de subordonarea acestora, utilizarea în consumul alimentar a apelor minerale şi instituirea perimetrelor de protecţie sanitară se desfăşoară pe baza autorizaţiei emise de institut, eliberată pe baza unei documentaţii complexe de specialitate.

(2) Unităţile medico-balneare şi de recuperare care se privatizează funcţionează pe baza autorizaţiei prevăzute la alin. (1), eliberată cu respectarea următoarelor obligaţii prevăzute în contractul de privatizare, şi anume:

a) menţinerea destinaţiei spaţiului ocupat de unitatea de asistenţă medico-balneară şi de recuperare. În cazul unităţilor de tratament balnear, care în momentul privatizării sunt într-o stare de degradare avansată şi nefuncţionale, proprietarul poate opta pentru dezafectare sau reabilitare, cu aprobarea Ministerului Sănătăţii, pe baza avizului tehnic emis de institut, în condiţiile legii;

b) angajarea personalului medico-sanitar de specialitate corespunzător, acreditat în condiţiile legii.

(3) Documentaţiile complexe de specialitate, cu avizele sau autorizaţiile necesare, se efectuează contra cost, la solicitarea staţiunilor balneare, climatice şi balneoclimatice şi/sau a unităţilor care exploatează factori naturali. Tarifele pentru executarea documentaţiilor complexe, pentru emiterea de avize sau/şi autorizaţii de funcţionare, solicitate, se aprobă, la propunerea institutului, prin ordin al ministrului sănătăţii.


Se propune să se introducă pct.4, în legea de aprobare, cu următorul cuprins:

“4. La articolul 13, alineatele (1) – (3) vor avea următorul cuprins:

(1) Activitatea de utilizare a factorilor naturali în scop terapeutic, inclusiv funcţionarea, din acest punct de vedere, a unităţilor medico-balneare şi de recuperare, indiferent de statutul lor juridic şi de subordonarea acestora, utilizarea în consumul alimentar a apelor minerale şi instituirea perimetrelor de protecţie sanitară se desfăşoară pe baza autorizaţiei emise de către Ministerul Sănătăţii şi Familiei , pe baza documentaţiei întocmite de  către Institutul de Medicină Fizică, Balneoclimatologie şi Recuperare Medicală.

(2) Unităţile medico-balneare şi de recuperare care se privatizează funcţionează pe baza autorizaţiei prevăzute la alin. (1), eliberată cu respectarea următoarelor obligaţii prevăzute în contractul de privatizare, şi anume:

a) menţinerea destinaţiei spaţiului ocupat de unitatea de asistenţă medico-balneară şi de recuperare;

b) menţinerea  personalului medico-sanitar de specialitate corespunzător, acreditat în condiţiile legii.

(3) Documentaţiile complexe de specialitate, cu avizele sau autorizaţiile necesare, se efectuează contra cost, la solicitarea staţiunilor balneare, climatice şi balneoclimatice şi/sau a unităţilor care exploatează factori naturali;  tarifele pentru executarea documentaţiilor complexe, pentru emiterea de avize sau/şi autorizaţii de funcţionare, solicitate, se aprobă  prin ordin al ministrului sănătăţii şi familiei.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) şi dl.dep.Petre Naidin (Grupul Parlamentar al PSD ) . Propuneri ale Ministerului Sănătăţii şi Familiei însuşite de către membrii comisiei.
Autorizaţia se eliberează de către Ministerul Sănătăţii şi Familiei pe baza documentaţiei întocmite de institut.

Pentru a se evita posibilele abuzuri şi schimbarea destinaţiei acestor spaţii.

Pentru a se asigura o protecţie a locurilor de muncă pentru această categorie de personal medico-sanitar.

Aceste tarife se stabilesc şi se aprobă prin ordin al ministrului sănătăţii şi familiei, fără consultarea prealabilă a institutului.



6.
Art.14, alin.(2)

(2) Asistenţa de recuperare, medicină fizică şi balneoclimatologie se desfăşoară numai în spitale de recuperare, sanatorii balneare şi de recuperare, secţii de profil din spitale, centre medicale balneare şi de recuperare, unităţi ambulatorii de recuperare-reabilitare din staţiunile balneoclimatice, precum şi în cabinete medicale de specialitate, în condiţiile legii.


Se propune să se introducă pct.5, în legea de aprobare, cu următorul cuprins:

“5. La articolul 14, alineatul (2) va avea următorul cuprins:

(2) Asistenţa de recuperare, medicină fizică şi balneoclimatologie se desfăşoară numai prin : 

a) Institutul de Medicină Fizică, Balneoclimatologie şi Recuperare Medicală ;

b) unităţi sanitare cu personalitate juridică în subordinea direcţiilor de sănătate publică , precum spitale de recuperare, sanatorii balneare şi de recuperare, secţii de profil din spitale, centre medicale balneare şi de recuperare, unităţi ambulatorii de recuperare-reabilitare din staţiunile balneoclimatice;

c) cabinete medicale de specialitate, în condiţiile legii;

d) unităţi sanitare de profil din subordinea altor ministere sau instituţii, autorizate şi acreditate, conform legii.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) , dl.dep.dr.Ludovic Abiţei (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Această activitate se desfăşoară şi de către institut, care funcţionează ca o unitate sanitară de profil cu paturi şi care a fost omisă din text.

Pentru a sublinia gradul de subordonare al acestor unităţi sanitare.

7.
__
Se propune să se introducă pct.6, în legea de aprobare, cu următorul cuprins:

“6. După articolul 14 se introduce articolul 141 cu următorul cuprins:

(1) Institutul de Medicină Fizică, Balneoclimatologie şi Recuperare Medicală este unitate sanitară cu personalitate juridică , în subordinea Ministerului Sănătăţii şi Familiei şi are în structură unităţi sanitare cu paturi sau ambulatorii , fără personalitate juridică.

(2) Institutul de Medicină Fizică, Balenoclimatologie şi Recuperare Medicală  are următoarele atribuţii: 

a) îndrumarea tehnico-metodologică a activităţii de recuperare, medicină fizică şi balneoclimatologie din unităţile de profil ale Ministerului Sănătăţii şi Familiei sau alte structuri private, ale Ministerului Municii şi Solidarităţii Sociale, Ministerului Turismului şi sindicate;

b) îndrumarea tehnico-metodologică a activităţii de cercetare medico-balneară, protecţie sanitară şi valorificare terapeutică, profilactică şi recuperatorie a surselor de factori naturali din întreaga ţară, precum şi de dezvoltare în domeniul medico-balnear şi de recuperare;

c) participarea la activităţi de învăţământ în domeniul medico-balnear şi de recuperare;

d)  îndrumarea tehnico-metodologică şi, după caz, desfăşurarea activitiăţii promoţionale din domeniul medico-balnear şi de recuperare;

e) îndrumarea metodologică din punct de vedere al protecţiei sanitare  la nivelul staţiunilor balneare, climatice şi balneoclimatice şi asigurarea respectării acestora.

(3) Cabinetele de asistenţă medico-balneară şi de recuperare din localităţile în care există spitale  fac parte din ambulatoriul de specialitate al spitalului respectiv.

(4) În localităţile în care nu există spitale  cabinetele de asistenţă medico-balneară şi de recuperare se organizează, conform legii, în cabinete de liberă practică medicală; casele de asigurări de sănătate sunt obligate să încheie contracte de furnizare de servicii medicale cu aceste cabinete.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep.Constanţa Popa (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM) , dl.dep.Dan Ionescu  (Independent afiliat la Grupul Parlamentar al PSD ) şi dl.dep.dr.Liviu Dragoş (Grupul Parlamentar al PNL) . Propuneri ale Ministerului Sănătăţii şi Familiei însuşite de către membrii comisiei.
Cu motivaţia de la pct.3 din prezentul raport. S-a reformulat textul art.6 din ordonanţă.

Idem.

Idem.

Idem.

Idem.

Idem.

Idem.

Pentru reglementarea modului de acordare a asistenţei medico-balneare şi de recuperare prin cabinetele de specialitate.

Idem.



8.
Art.16, alin.(2) – (4)

(2) Durata diferitelor tipuri de cură prevăzute la alin. (1) se stabileşte de către institut, cu avizul comisiei de specialitate - Recuperare, Medicină Fizică şi Balneoclimatologie - a Ministerului Sănătăţii.

(3) Institutul stabileşte, pentru fiecare staţiune balneară, climatică şi balneoclimatică, în funcţie de proprietăţile terapeutice ale factorilor naturali din arealul respectiv, profilul de tratament, tipurile de cură, categoriile de afecţiuni indicate, afecţiunile contraindicate,  condiţiile minimale de dotare a bazelor de tratament balneofizical şi recuperator.

(4) Modificarea categoriilor de afecţiuni asistate şi a tipurilor de cură se face de către institut, cu acordul Ministerului Sănătăţii, la propunerea unităţilor medico-balneare şi de recuperare din staţiunile balneare, climatice şi balneoclimatice.


Se propune să se introducă pct.7, în legea de aprobare, cu următorul cuprins:

“7. La articolul 16, alineatele (2) – (4) vor avea următorul cuprins:

(2) Durata diferitelor tipuri de cură prevăzute la alin. (1) se stabileşte de către Ministerul Sănătăţii şi Familiei  cu avizul comisiei de specialitate a Ministerului Sănătăţii şi Familiei şi a  Institutului de Medicină Fizică, Balneoclimatologie şi Recuperare medicală.

(3) Comisia de specialitate a Ministerului Sănătăţii şi Familiei cu consultarea Institutului de Medicină Fizică, Balneoclimatologie şi Recuperare Medicală stabilesc, pentru fiecare staţiune balneară, climatică sau balneoclimatică, în funcţie de proprietăţile terapeutice ale factorilor naturali din arealul respectiv, profilul de tratament, tipurile de cură, categoriile de afecţiuni indicate, afecţiunile contraindicate, precum şi  condiţiile minimale de dotare a bazelor de tratament balneofizical şi recuperator.

(4) Modificarea categoriilor de afecţiuni asistate şi a tipurilor de cură se face de către Ministerul Sănătăţii şi Familiei cu consultarea Institutului de Medicină Fizică, Balneoclimatologie şi Recuperare Medicală, la propunerea unităţilor medico-balneare şi de recuperare din staţiunile balneare, climatice şi balneoclimatice.”

Autori: dl.dep.prof.dr.Mircea Ifrim (Grupul Parlamentar al PRM), doamna dep.Constanţa Popa (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM)   şi dl.dep.dr. Ludovic Abiţei (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Modificările propuse au drept scop recunoaşterea Ministerului Sănătăţii şi Familiei ca autoritate de stat şi faptul că Institutul de Medicină Fizică, Balneoclimatologie şi Recuperare Medicală este unitatea sanitară de specialitate subordonată ministerului.

Idem.

Idem.

9.
__
Se propune să se introducă pct.8, în legea de aprobare, cu următorul cuprins:

“8. După articolul 17 se introduce articolul 171 cu următorul cuprins:

Art.171 –(1) Veniturile realizate din serviciile medicale prestate, contribuţii, donaţii, sponsorizări se încasează şi se reţin de către unităţile medico-balneare cu personalitate juridică, din subordinea Ministerului Sănătăţii şi Familiei şi se cuprind în bugetul propriu de venituri şi cheltuieli, fiind utilizate la acoperirea cheltuielilor de funcţionare a unităţilor respective.

(2) Veniturile realizate din contractele încheiate între societăţile comerciale de turism şi unităţile medico-balneare, pentru furnizarea de servicii medicale balneare şi de recuperare, se virează în contul unităţilor medico-balneare şi se constituie în venituri extrabugetare la dispoziţia acestora şi sunt utilizate şi pentru acoperirea cheltuielilor materiale curente; contractele se încheie pe baza estimării corespunzătoare a actului medical .

(3) Veniturile în valută obţinute din furnizarea de servicii medicale balneare şi de recuperare, pentru cetăţenii străini, se constituie în venituri extrabugetare la dispoziţia Ministerului Sănătăţii şi Familiei şi a unităţilor medico-balneare care le-au realizat.

(4) Cota prevăzută pentru serviciile medicale, în cazul biletelor de odihnă şi tratament, se virează de către Ministerul Muncii şi Solidarităţii Sociale în contul Ministerului Sănătăţii şi Familiei şi se constituie în venituri extrabugetare.

(5) Pentru asiguraţii care beneficiază de tratament balnear sau de recuperare şi care sunt înscrişi la altă casă de asigurări de sănătate decât aceea cu care are contract unitatea sanitară, se efectuează decontări între casele de asigurări de sănătate, conform legii.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM), dl.dep.dr.Constantin Florentin Moraru (Grupul Parlamentar al PRM)  şi dl.dep.farm.Ion Burnei (Grupul Parlamentar al PSD ) . Propuneri ale Ministerului Sănătăţii şi Familiei însuşite de către membrii comisiei.


Aceste venituri trebuie să se constituie într-o sursă de finanţare, la nivelul unităţilor medico-balneare, pentru acoperirea cheltuielilor de funcţionare.

În prezent, societăţile de turism nu virează contravaloarea serviciilor medico-balneare şi de recuperare furnizate, efectuându-se practic tratament balnear cvasigratuit în contul cheltuielilor pentru întreţinere.

Idem.

Contravaloarea serviciilor medico-balneare şi de recuperare, care se acordă prin aceste bilete, trebuie să se constituie în venituri extrabugetare la dispoziţia Ministerului Sănătăţii şi Familiei .

Pentru a obliga casele de asigurări de sănătate să efectueze decontarea contravalorii serviciilor medico-balneare şi de recuperare care au fost acordate.



10.
Art.18 alin.(1), (4) şi (5)

Art. 18. - (1) Nerespectarea dispoziţiilor art. 2 alin. (2) şi (3), ale art. 13 alin. (1), (4) şi (5) şi ale art. 20 alin. (2), referitoare la obţinerea, prelungirea, respectiv actualizarea autorizaţiilor de funcţionare, a avizelor şi/sau a documentaţiilor complexe de specialitate constituie contravenţie, dacă fapta nu a fost săvârşită în astfel de condiţii încât,

potrivit legii penale, să fie considerată infracţiune.

(4) Constatarea contravenţiei prevăzute la alin. (1) şi aplicarea amenzii persoanelor vinovate se fac de către persoane împuternicite din cadrul structurilor de inspecţie medico-balneară ale institutului, precum şi din cadrul autorităţilor publice prevăzute la art. 12.

(5) Prevederile prezentei ordonanţe se completează cu dispoziţiile Legii nr. 32/1968 privind stabilirea şi sancţionarea contravenţiilor, cu modificările ulterioare.


Se propune să se introducă pct.9, în legea de aprobare, cu următorul cuprins:

“9. La articolul 18, alineatele (1), (4) şi (5) vor avea următorul cuprins:

Art. 18. - (1) Nerespectarea dispoziţiilor art. 2 alin. (2) şi (3), ale art. 13 alin. (1), (4) şi (5) , ale art. 14 alin. (2), ale art.15 şi ale art. 20 alin. (2), referitoare la obţinerea, prelungirea, respectiv actualizarea autorizaţiilor de funcţionare, a avizelor şi/sau a documentaţiilor complexe de specialitate, la cadrul general de acordare al asistenţei medico-balneare şi de recuperare constituie contravenţie, dacă fapta nu a fost săvârşită în astfel de condiţii încât, potrivit legii penale, să fie considerată infracţiune.

(4) Constatarea contravenţiei prevăzute la alin. (1) şi aplicarea amenzii persoanelor vinovate se fac de către persoane împuternicite din cadrul structurilor de inspecţie sanitară de stat, precum şi din cadrul autorităţilor publice prevăzute la art. 12.

(5) Prevederile prezentei ordonanţe se completează cu dispoziţiile Ordonanţei Guvernului nr.2/2001 privind regimul juridic al contravenţiilor.”

Autori: doamna dep.Constanţa Popa (Grupul Parlamentar al PRM), dl.dep.farm.Ion Burnei (Grupul Parlamentar al PSD ) , dl.dep.dr.Ludovic Abiţei (Grupul Parlamentar al PRM), dl.dep.dr.Constantin Florentin Moraru (Grupul Parlamentar al PRM)  şi dl.dep.dr.Ion Luchian (Grupul Parlamentar al PNL) . 

Nerespectarea cadrului legal de acordare al asistenţei medico-balneare şi de recuperare, prevăzut la art.14 alin.(2) şi art.15, trebuie să constituie contravenţie şi se sancţionează conform legii.

Institutul nu dispune de atribuţii în domeniul constatării contravenţiilor şi aplicării sancţiunilor.

Pentru respectarea legislaţiei în vigoare.



11.
Art.19 alin.(1)

Art. 19. - (1) În cazul în care, după aplicarea sancţiunii, staţiunea balneară, climatică sau balneoclimatică ori unitatea medico-balneară şi de recuperare, publică sau privată, nu respectă obligaţiile prevăzute în prezenta ordonanţă, institutul, cu avizul Ministerului Sănătăţii, poate dispune retragerea temporară sau definitivă a autorizaţiei de funcţionare şi de valorificare terapeutică a factorilor naturali.


Se propune să se introducă pct.10, în legea de aprobare, cu următorul cuprins:

“10. La articolul 19, alineatul (1) va avea următorul cuprins:

Art. 19. - (1) În cazul în care, după aplicarea sancţiunii, staţiunea balneară, climatică sau balneoclimatică ori unitatea medico-balneară şi de recuperare, publică sau privată, nu respectă obligaţiile prevăzute în prezenta ordonanţă Ministerul Sănătăţii şi Familiei retrage temporar sau definitiv autorizaţia de funcţionare şi de valorificare terapeutică a factorilor naturali.”

Autori: doamna dep.Constanţa Popa (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM)  şi dl.dep.Petre Naidin (Grupul Parlamentar al PSD ) . Propuneri ale Ministerului Sănătăţii şi Familiei însuşite de către membrii comisiei.


Autorizaţia de funcţionare este emisă de către Ministerul Sănătăţii şi Familiei , care este singurul în măsură să dispună suspendarea sau retragerea acesteia .

12.
Art.20

Art. 20. - (1) În termen de 180 de zile de la data intrării în vigoare a prezentei ordonanţe Ministerul Sănătăţii, reprezentat de institut, împreună cu Ministerul Apelor, Pădurilor şi Protecţiei Mediului, Ministerul Lucrărilor Publice şi Amenajării Teritoriului şi Ministerul Industriei şi Comerţului, cu avizul Agenţiei Naţionale pentru Resurse Minerale, elaborează şi propune Guvernului spre adoptare normele tehnice unitare pentru realizarea documentaţiilor complexe de atestare a funcţionării staţiunilor balneare, climatice şi balneoclimatice şi de organizare a întregii activităţi de utilizare a factorilor naturali, potrivit art. 12 lit. c).

(2) Toate unităţile medico-balneare şi de recuperare din staţiuni balneare, climatice şi balneoclimatice, indiferent de forma de organizare, de statutul lor juridic şi de subordonare, sunt obligate să obţină:

a) autorizaţia sanitară de funcţionare, eliberată de direcţiile de sănătate publică judeţene sau, după caz, a municipiului Bucureşti, în termen de 180 de zile de la data intrării în vigoare a prezentei ordonanţe;

b) autorizaţia de utilizare terapeutică de factori naturali, inclusiv de funcţionare a unităţilor medico-balneare şi de recuperare, eliberată de institut, în termen de 2 ani de la data intrării în vigoare a prezentei ordonanţe.


Se propune să se introducă pct.11, în legea de aprobare, cu următorul cuprins:

“11. Articolul 20 va avea următorul cuprins:

Art. 20. - (1) În termen de 180 de zile de la data intrării în vigoare a prezentei ordonanţe, Ministerul Sănătăţii şi Familiei , împreună cu  Ministerul Apelor şi Protecţiei Mediului, Ministerul Agriculturii, Alimentaţiei şi Pădurilor, Ministerul Industriei şi Resurselor şi Ministerul Lucrărilor Publice, Transporturilor şi Locuinţei, cu avizul Agenţiei Naţionale pentru Resurse Minerale, elaborează şi propune Guvernului spre adoptare normele tehnice unitare pentru realizarea documentaţiilor complexe de atestare a funcţionării staţiunilor balneare, climatice şi balneoclimatice şi de organizare a întregii activităţi de utilizare a factorilor naturali, potrivit art. 12 lit. c).

(2) Toate unităţile medico-balneare şi de recuperare din staţiuni balneare, climatice şi balneoclimatice, indiferent de forma de organizare, de statutul lor juridic şi de subordonare, sunt obligate să obţină:

a) autorizaţia sanitară de funcţionare, eliberată de direcţiile de sănătate publică judeţene sau, după caz, a municipiului Bucureşti, în termen de 180 de zile de la data intrării în vigoare a prezentei ordonanţe;

b) autorizaţia de utilizare terapeutică de factori naturali, inclusiv de funcţionare a unităţilor medico-balneare şi de recuperare, în termen de 2 ani de la data intrării în vigoare a prezentei ordonanţe.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM). Propuneri ale Ministerului Sănătăţii şi Familiei însuşite de către membrii comisiei.


Cu motivarea de la pct.3 din prezentul raport şi pentru actualizarea denumirilor acestor ministere.

Această autorizaţie se eliberează de către Ministerul Sănătăţii şi Familiei .

13.
__
Se propune să se introducă pct.12, în legea de aprobare, cu următorul cuprins:

“12. După articolul 20 se introduce articolul 201 cu următorul cuprins:

“Art.201 –(1)  Ministerul Sănătăţii şi Familiei procedează la inventarierea patrimoniului unităţilor medico-balneare şi de recuperare,  în termen de 90 de zile de la data intrării în vigoare a prezentei ordonanţe.

(2) Proprietăţile sunt delimitate juridic în baza analizei actelor de proprietate existente; Ministerul Sănătăţii şi Familiei ia măsuri pentru protejarea patrimoniului propriu, inclusiv de revendicare, acolo unde este cazul, în condiţiile legii.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Pentru protejarea patrimoniului aflat în proprietatea Ministerului Sănătăţii şi Familiei  şi pentru a se lua toate măsurile ca să nu fie înstrăinat.

Idem.

14.
Art.21 alin.(2)

 Poziţia nr. 16 din anexa nr. 12 “Lista cuprinzând unităţile subordonate Ministerului Sănătăţii” la Hotărârea Guvernului nr. 244/1997 privind organizarea şi funcţionarea Ministerului Sănătăţii, publicată în Monitorul Oficial al României, Partea I, nr. 110 din 3 iunie 1997, cu modificările şi completările ulterioare, se modifică şi va avea următorul cuprins:

“16. Institutul Naţional de Recuperare, Medicină Fizică şi Balneoclimatologie.”


Se propune să se introducă pct.13, în legea de aprobare, cu următorul cuprins:

“13. La articolul 21, alineatul (2) se abrogă.”

Autor: dl.dep.dr.Ludovic Abiţei  (Grupul Parlamentar al PRM) . Propuneri ale Ministerului Sănătăţii şi Familiei însuşite de către membrii comisiei.


Nu mai are obiect.

15.
__
Se propune să se introducă pct.14, în legea de aprobare, cu următorul cuprins:

“14. În tot cuprinsul ordonanţei sintagma “Ministerul Sănătăţii” se înlocuieşte cu sintagma “Ministerul Sănătăţii şi Familiei “, sintagma “ministrul sănătăţii” se înlocuieşte cu sintagma “ministrul sănătăţii şi familiei”, sintagma “Ministerul Apelor, Pădurilor şi Protecţiei Mediului” se înlocuieşte cu sintagma “Ministerul Apelor şi Protecţiei Mediului şi Ministerul Agriculturii, Alimentaţiei şi Pădurilor” sintagma “Ministerul Lucrărilor Publice şi Amenajării Teritoriului” se înlocuieşte cu sintagma  “Ministerului Lucrărilor Publice, Transporturilor şi Locuinţei “, sintagma “Ministerul Industriei şi Comerţului” se înlocuieşte cu sintagma “Ministerul Industriei şi Resurselor” şi sintagma “Institutul Naţional de Recuperare, Medicină Fizică şi Balneoclimatologie” se înlocuieşte cu sintagma “Institutul de Medicină Fizică, Balneoclimatologie şi Recuperare Medicală.”

 


În cursul dezbaterilor nu s-a înregistrat amendamente respinse.

                    PREŞEDINTE,                                                                                                 SECRETAR,

DEP.ACAD.PROF.DR.MIRCEA IFRIM                                                                DEP.FARM.ION BURNEI

